Nikolajus Mačiulskis

Nikolajus Mačiulskis (1903 m. gegužės 26 d. Virbalyje,  Vilkaviškio apskrityje – ?) – Lietuvos inžinierius architektas, kūręs tarpukaryje.Mačiulskis Nikolajus etnografijavilkaviskis.lt 

1913–1923 m. mokėsi Virbalio, Rygos ir Karaliaučiaus gimnazijose. 1924–1929 m. studijavo Vokietijoje, kur Aukštojoje technikos mokykloje Berlyne gavo inžinieriaus architekto diplomą. 1930 m. baigė Karo mokyklą, turėjo atsargos leitenanto laipsnį. 1932–1939 m. dirbo Vidaus reikalų ministerijos Statybos inspekcijos inžinieriumi, referentu, 1940 m. – šios ministerijos Statybos departamento Urbanistikos skyriaus vedėju. 

Nacių okupacijos metais buvo vokiečių civilinės valdžios vertėjas, statybininkas. 1944 m. pasitraukė į Vokietiją. Iki 1953 m. dirbo architektu Vakarų Berlyno Vilmersdorfo savivaldybėje. 1953 m. išvyko į JAV. Niujorke dirbo braižytoju, tęsė architekto veiklą. Buvo Amerikos lietuvių inžinierių ir architektų sąjungos (ALIAS) Niujorko skyriaus narys.

 Veikla 

N. Mačiulskis parengė pradžios mokyklų tipinių projektų. Su kitais parengė statybos įstatymo pakeitimus ir papildymus, statybos normas ir standartus. Kaip urbanistas, suplanavo Šventosios žvejų miestelį – vienintelį Lietuvos miestą, suplanuotą ir pastatytą tarpukariu. Suprojektavo privačių ir visuomeninių pastatų, Kauno modernizmo architektūros objektų. Vykdė statybos projektų techninę priežiūrą, teikė savo darbus architektūros konkursuose (Lietuvos „Lloydo“ draudimo bendrovės namai (su F. Bielinskiu I premija, 1935),Office Building of the Insurance Company architectuul.com Tauragės banko rūmai (1935)).

Svarbiausi projektai: M. Povilaičio, Vitkauskų ir Baltrušaičių vilos, M. Bliūdžiaus (K. Būgos g. 3), A. Bliumo namai Kaune, Mačiulskių vasarnamis Lampėdžiuose (Romuvos g. 56), Kauno šv. Vincento Pauliečio bažnyčia (1934), „Romuvos“ kino teatras (1939).

 Pastabos 

 Šaltiniai 

Kategorija:Lietuvos architektai